స్వల్ప నష్టాలతో ముగిసిన మార్కెట్లు
 
ముంబై: మార్కెట్లలో ముందురోజున్న లాభాల ఒరవడి బుధవారం కనిపించలేదు. ట్రేడిం గ్‌ ఆసాంతం పునరేకీకరణ బాటలో కొనసాగింది. రోజుమొత్తం ప్రతికూలంగా ఆసాంతం ఊగిసలాట గానే ముగిసింది. ట్రేడింగ్‌ ముగిసేసరికి సెన్సెక్స్‌ 44 పాయింట్లు క్షీణించి 29,398 పాయింట్లవద్ద నిలిచింది. నిఫ్టీ తొలుత 9100 పాయింట్లను అధిగ మించినా చివరికి బలహీనపడి రెండుపాయింట్ల స్వల్పనష్టంతో 9085వద్ద స్థిరపడింది. అసెంబ్లీ ఎన్నికల్లో భిజెపి భారీవిజయం నేపథ్యంలో మంగళ వారం దేశీయ స్టాక్‌మార్కెట్లు కొత్తరికార్డులు నమోదుచేసాయి. ట్రేడర్లు కూడా లాభాల స్వీకరణకే ఎక్కువ ప్రాధాన్యం ఇచ్చినట్లు కనిపిస్తోంది. మరో పక్క అమెరికా కేంద్రబ్యాంకు ఫెడ్‌ రిజర్వు విధాన సమీక్ష నేడు ముగుస్తున్నది. సమీక్షలో పావుశాతం వడ్డీరేట్ల పెంపు ఉంటుందన్న అంచనాలు ఎక్కువగా ఉన్నాయి. అందువల్లనే ట్రేడర్లు అప్రమత్తంగా వ్యవ హరించారు. ట్రేడింగ్‌లో ఐటి కౌంటర్లలో అమ్మకా లు పెరిగాయి. డాలరు మారకంలో దేశీ కరెన్సీ రెండున్నరేళ్ల గరిష్టం 65.67కు చేరింది. ఎన్‌ఎస్‌ఇ లో ఐటిరంగం అత్యధికంగా 1.7శాతం దిగజారింది. మిగిలిన అన్నిసూచీలు లాభపడగా పిఎస్‌యు బ్యాంకు 1.3 శాతం పెరిగింది. ఆటోరంగం 0.8శాతం బలపడింది. ఇక నిఫ్టీ దిగ్గజాల్లో ఐడియా పదిశాతం పెరిగింది. వొడాఫోన్‌తో విలీనానికి ముందుగానేటవర్ల బిజినెస్‌ను ఏటిసికి విక్ర యిస్తుందన్న వార్తలు డిమాండ్‌ పెంచాయి. ఇదే బాటలో భెల్‌, బ్యాంక్‌ ఆఫ్‌ బరోడా, అరబిందో, టాటాపవర్‌, టాటామోటార్స్‌, కోటక్‌ బ్యాంకు, హీరోమోటో, టాటాస్టీల్‌, 1-3శాతం లాభపడ్డాయి. మరోపక్క టెక్‌ దిగ్గజాలు టిసిఎస్‌, ఇన్ఫోసిస్‌, హెచ్‌సిఎల్‌ టెక్‌, విప్రో 1.3నుంచి 2.7శాతం మధ్య నీర సించాయి.హెచ్‌యుఎల్‌, ఐసిఐసిఐ, కోల్‌ఇండియా, ఎన్‌టిపిసి, ఎల్‌అండ్‌టి 0.7శాతం చొప్పున బల హీనపడ్డాయి. చిన్నషేర్ల హవా కొనసాగించాయి.